Document ID: /roh_data/filtered/fineweb-2-filterrobots_roh.jsonl.gz/20768

En il mezfinal ha il favurit eliminà il club da hockey da San Murezzan. Suenter quatter duels grischuns en il mezfinal era tut cler. Partenz Signuradi ha gudagnà la seria da best of 5 cun 3:1. L’equipa grischuna frunta uss en il final sin l’equipa da Dürnten, sco gia la stagiun passada. Lura aveva l’equipa dal chantun Turitg gudagnà la seria da final cun 3:1.
Per San Murezzan è la stagiun a fin
Entant che la stagiun cuntinuescha per Partenz Signuradi è quella a fin per il club da hockey da San Murezzan. L’equipa engiadinaisa ha mussà ina buna qualificaziun ed anc meglras serias da playoff.
En l’otgavel final ed era en il quart final ha San Murezzan mintgamai decis la seria en il tschintgavel gieu. En il mezfinal mancava lura dentant la forza e San Murezzan è crudà ora. Sco la stagiun passada tutga San Murezzan uschia tar las meglras quatter equipas da la segunda liga.
Survista gieus da playoffs grischuns (05/6 -03-2016)
|Emprima liga (1/2-final playoffs)||Resultat gieu||Resultat seria |
|EHC Cuira - HCC Biasca||:||2:1|
|Segunda liga ( 1/2-final playoffs) ||Resultat gieu||Resultats seria |
|San Murezzan : Partenza /Segneradi||2:3 ||0 : 2|